54c9efb588ff5ef8beef4b604156fb79
Τι πρέπει να προσέξεις στην περίφραξη οικοπέδου - αγροτεμαχίου;
---------------------------------------------------------------


douleutaras.gr
2020.50

Η περίφραξη οικοπέδου, αν και απαραίτητη, είναι μια περίπλοκη διαδικασία και δεν είναι τόσο απλή, όσο μία [περίφραξη μπαλκονιού](https://www.douleutaras.gr/bsdir/perifraksi-spitiou-oikopedou/perifraksi-mpalkoniou/). Η πολυπλοκότητα προέρχεται από το γεγονός ότι ο χώρος όπου βάζεις φράχτη είναι πολύ μεγάλος, ειδικά στην περίπτωση του αγροτεμαχίου.


Πριν ξεκινήσεις την κατασκευή περίφραξης, δες ποια είναι τα 4 σημεία που πρέπει να προσέξεις:


Επίλεξε ανθεκτικά υλικά υψηλής ποιότητας, απόφυγε τις πρόχειρες, προσωρινές λύσεις, ενημερώσου για τα δικαιώματά σου και τα ακριβή όρια του οικοπέδου, βρες εξειδικευμένους επαγγελματίες για μελέτη του χώρου και κατασκευή της περίφραξης.


Αναλυτικά, οι παράγοντες που πρέπει να προσέξεις έχουν ως εξής:


#### **1. Μην καταφύγεις σε πρόχειρες λύσεις.**


Πολλοί, προκειμένου να δημιουργήσουν μια φθηνή περίφραξη οικοπέδου, είναι πιθανό να σκεφτούν ότι μπορούν να τοποθετήσουν μόνοι τους μερικούς πασσάλους, με σκοπό να κάνουν μια αυτοσχέδια περίφραξη. Αν έχεις αρκετή εμπειρία στην κατασκευή φράχτη, ίσως η προσπάθεια αυτή να πετύχει.


Ωστόσο, αν δεν έχεις εμπειρία, η κατασκευή δύσκολα θα είναι λειτουργική, αλλά και δε θα αντέξει και σύντομα θα πρέπει να προχωρήσεις σε επισκευή [περίφραξης](https://www.douleutaras.gr/bsdir/perifraksi-spitiou-oikopedou/) ή και ανακατασκευή. Με αυτό τον τρόπο, θα σπαταλήσεις διπλάσια χρήματα και χρόνο, από ότι αν είχες αναθέσει τη συγκεκριμένη εργασία, σε κάποιον εξειδικευμένο και έμπειρο επαγγελματία.


#### **2. Διάλεξε με προσοχή το υλικό που θα χρησιμοποιήσεις.**


Η περίφραξη είναι μια κατασκευή που τη φτιάχνεις μία φορά και πρέπει να αντέξει στο χρόνο. Γι’ αυτό, πέρα από την καλή τεχνική δουλειά που πρέπει να γίνει, σημαντικό είναι και το υλικό που θα χρησιμοποιήσεις. Υπάρχουν πολλά υλικά για περίφραξη οικοπέδου, με τους μεταλλικούς φράχτες και τα πλέγματα να κερδίζουν τις προτιμήσεις.


Η περίφραξη οικοπέδου με πλέγμα πρέπει να είναι ιδιαίτερα ανθεκτική, ώστε να αντισταθεί σε σκουριά, υγρασία και δύσκολες καιρικές συνθήκες. Μια καλή επιλογή με μηδενικές ανάγκες συντήρησης είναι τα [γαλβανισμένα υλικά](https://www.douleutaras.gr/bsdir/perifraksi-spitiou-oikopedou/fraxtes-alouminiou-kataskeui/). Η κατασκευή περίφραξης χωραφιού και οικοπέδου με συρματόπλεγμα είναι ευρέως διαδομένη, λόγω της ευκολίας του υλικού και της ευρείας γκάμας χρηστικότητάς του.


#### **3. Ενημερώσου για τα δικαιώματά σου.**


Πριν ξεκινήσεις την περίφραξη αγροτεμαχίου, είναι σημαντικό να ενημερωθείς αναλυτικά και με επίσημα χαρτιά για το πού ακριβώς είναι τα όρια της ιδιοκτησίας σου και η ρυμοτομική γραμμή σου. Ανάλογα με τα υλικά που θα χρησιμοποιήσεις στις περιφράξεις οικοπέδων, αλλά και την περιοχή στην οποία βρίσκεται το οικόπεδο, είναι πιθανό να χρειάζεσαι κάποια ειδική άδεια περίφραξης οικοπέδου.


Το καλύτερο που έχεις να κάνεις, για να μην ταλαιπωρείσαι με νομοθετικές αναζητήσεις, είναι να απευθυνθείς σε κάποιον ειδικό, που θα σε ενημερώσει για τυχόν γραφειοκρατικές διαδικασίες που πρέπει να ακολουθήσεις στις περιφράξεις, αλλά και για το κόστος άδειας περίφραξης, ώστε να έχεις το κεφάλι σου ήσυχο.


#### **4. Επίλεξε τον κατάλληλο επαγγελματία.**


Εφόσον βρίσκεσαι σε διαδικασία αναζήτησης για περίφραξη οικοπέδου και ψάχνεις για γνώμες ειδικών και προσφορές, μπορείς να απευθυνθείς σε έναν έμπειρο επαγγελματία, για να σε βοηθήσει. Στην πλατφόρμα μας, μπορείς να βρεις εξειδικευμένους τεχνικούς στις περιφράξεις, για να σου προτείνουν κατάλληλες λύσεις για την περιουσία σου.


Μπορούν να αναλάβουν, από τη μελέτη του χώρου σου, μέχρι και την κατασκευή του φράχτη, για να προστατεύσουν το κτήμα σου από καταπατήσεις και εισβολές. Αν θέλεις να πάρεις προσφορές για περίφραξη οικοπέδου, αρκεί να καταχωρήσεις την εργασία σου στην πλατφόρμα μας, για να εξυπηρετηθείς άμεσα.


